ભાવનગર ખાતે NCC ગર્લ્સ વિંગની મુખ્ય ઓફીસ સોલ્ટ રીસર્ચ સામેના બંગલામાં વર્ષોથી ચાલી રહી છે. ભાવનગરની વિદ્યાર્થીનીઓ માટે NCC ગર્લ્સ વિંગ કારકીર્દીમાં આશીર્વાદરૂપ છે. આ NCC ગર્લ્સ વિંગની હેડ ઓફીસ ભાવનગરથી અમરેલી અથવા બોટાદ ખસેડવાનું એક વ્યવસ્થિત ષડયંત્ર ચાલી રહ્યું છે તેનો શક્તિસિંહ ગોહિલે સખ્ત શબ્દોમાં વિરોધ કર્યો છે અને મુખ્યમંત્રીશ્રી ને જણાવેલું છે કે, NCC ગર્લ્સ વિંગની મુખ્ય ઓફીસ ભાવનગરમાં જ રહેવી જોઈએ.